CELEX: 32016D0706(01)
Language: hr
Date: 2016-07-05 00:00:00
Title: Odluka Komisije od 5. srpnja 2016. o izmjeni Odluke 2012/C 188/02 o osnivanju stručne skupine za porez na dodanu vrijednost u pogledu trajanja mandata članova te skupine

6.7.2016   
            
            
               HR
            
            
               Službeni list Europske unije
            
            
               C 245/6
            
         ODLUKA KOMISIJE
   od 5. srpnja 2016.
   o izmjeni Odluke 2012/C 188/02 o osnivanju stručne skupine za porez na dodanu vrijednost u pogledu trajanja mandata članova te skupine
   (2016/C 245/04)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:
   
               (1)
            
            
               Odlukom Komisije 2012/C 188/02 (1) osnovana je stručna skupina za porez na dodanu vrijednost kako bi savjetovala Komisiju u pogledu pripreme zakonodavnih akata i drugih inicijativa politika u području PDV-a te pružala uvid u praktičnu provedbu zakonodavnih akata i drugih inicijativa politika EU-a u tom području.
            
         
               (2)
            
            
               Člankom 4. stavkom 6. Odluke 2012/C 188/02 predviđa se da se članovi imenuju na rok od dvije godine. Njihov mandat može se obnoviti ako se ponovno prijave na poziv za podnošenje prijava. Mandat sadašnjih članova skupine, koje je Odlukom od 25. rujna 2014. imenovao glavni direktor za oporezivanje i carinsku uniju, istječe 30. rujna 2016.
            
         
               (3)
            
            
               Skupina se pokazala vrlo korisnom pri sakupljanju mišljenja i konkretnog stručnog znanja svojih članova tijekom pripreme nove politike u području PDV-a te provedbe zakonodavstva EU-a u području PDV-a.
            
         
               (4)
            
            
               S obzirom na iskustva prikupljena radom skupine od 2012. te kako bi se u tom smislu osigurao kontinuitet, smatra se prikladnim budućim članovima skupine produljiti trajanje mandata s dvije na tri godine.
            
         
               (5)
            
            
               Odluku 2012/C 188/02 trebalo bi stoga na odgovarajući način izmijeniti,
            
         ODLUČILA JE:
   Jedini članak
   Članak 4. stavak 6. Odluke 2012/C 188/02 zamjenjuje se sljedećim:
   
      „6.   Članovi se imenuju na rok od tri godine. Ostaju na dužnosti do isteka mandata. Njihov mandat može se obnoviti ako se ponovno prijave na poziv za podnošenje prijava.”
   
   
      Sastavljeno u Bruxellesu 5. srpnja 2016.
      
         
            Za Komisiju
         
         Pierre MOSCOVICI
         
            Član Komisije
         
      
   
   
      (1)  Odluka Komisije 2012/C 188/02 od 26. lipnja 2012. o osnivanju stručne skupine za porez na dodanu vrijednost (SL C 188, 28.6.2012., str. 2.).